**Sovellusprojekti Moveo, 9. palaveri**

Paikka: Agora, kokoushuone C418.1

Aika: Tiistai 14.5.2019 klo 10:15–11:45

**Läsnä**

Projektiryhmä

 Moisio Tuomas, puheenjohtaja

 Nykänen Visa

 Puumala Petra

Lappalainen Karoliina, sihteeri

Tilaajan edustajat

 Lyyra Nelli

 Heikinaro-Johansson Pilvikki

Ohjaajat

 Saareks Jani

Santanen Jukka-Pekka

**Pöytäkirja**

Laadittu: 14.5.2019

Muokattu: 21.5.2019

**1. Palaverin avaus**

Moisio esitti itseään palaverin puheenjohtajaksi ja Lappalaista sihteeriksi. Ehdotus hyväksyttiin, ja puheenjohtaja Moisio avasi palaverin.

**2. Laillisuus ja päätösvaltaisuus**

Palaveri todettiin lailliseksi ja päätösvaltaiseksi.

**3. Esityslistan hyväksyminen**

Esityslista hyväksyttiin ilman muutoksia.

**4. Edellisen palaverin pöytäkirjan tarkastus**

Edellisen palaverin pöytäkirjaan merkityt päätökset käytiin läpi.

Nelli Lyyralle ja Pilvikki Heikinaho-Johanssonille sovittujen toimenpiteiden tilat olivat seuraavat:

* Miettivät tekstit etusivulle, analysointityypin valintasivulle ja infosivulle (kesken).

Nelli Lyyralle sovittujen toimenpiteiden tilat olivat seuraavat:

* Selvittää kuinka kuvien tekijänoikeustiedot merkitään (valmis).

Projektiryhmälle sovittujen toimenpiteiden tilat olivat seuraavat:

* Projektiryhmä muokkaa palauteanalyysisivun ulkoasua (valmis).
* Projektiryhmä muokkaa raporttisivun ulkoasua (valmis).
* Projektiryhmä lisää raporttisivulle varoituksen puuttuvista tiedoista ja lisää puuttuvan tiedon tilalle viivan (valmis).
* Projektiryhmä muokkaa yhteenvetosivun ulkoasua (valmis).
* Projektiryhmä lisää yhteenvetosivulle kuvien tallennusominaisuuden (valmis).
* Projektiryhmä muokkaa raporttisivulle järjestysnumeron jälkeen ajastimen kirjausajan (ei suoriteta).
* Projektiryhmä lähettää Lyyralle Moveon verkkosivun osoitteen (valmis).

**Päätökset:**

* Edellisen palaverin pöytäkirja hyväksyttiin ilman muutoksia.

**5. Tilakatsaus**

Lappalainen esitteli tilakatsauksessa projektin tilaa, edellisen tilakatsauksen jälkeen tehtyjä toimenpiteitä, tulevia toimenpiteitä ja projektin ajankäytön jakautumista.

Projektiryhmä on viimeistellyt sovelluksen toiminnallisuutta ja ulkoasua. Projektiryhmä on suorittanut viikolla 19 sovellukselle käytettävyys- ja järjestelmätestaukset. Projektiryhmä on myös jatkanut projektiraportin sekä vaatimusmäärittelyn kirjoittamista.

Tulevat toimenpiteet koskevat yllä olevien toimenpiteiden jatkamista. Projektiryhmä aloittaa myös sovellusraportin sekä kehitys- ja tuotantoympäristön asennusohjeiden kirjoittamisen. Projektiryhmä auttaa myös Lyyraa käyttöohjeiden kirjoittamisessa.

**6. Näkymien demoaminen**

Puumala esitteli käyttöliittymänäkymiä etusivusta, kategorian määrittelysivusta, palauteanalyysisivusta, raporttisivusta ja yhteenvetosivusta.

Projektiryhmä muokkaa sovelluksen etusivun tekstiä muutaman kielioppivirheen ja ulkoasun tiimoilta. Lyyra lähettää analysointityypin valintasivulle oikean englanninkielisen tekstin, jonka projektiryhmä muokkaa nykyisen tekstin tilalle. Lyyra kirjoittaa myös sovelluksen käyttöohjeet, joita projektiryhmä täydentää.

Projektiryhmä muokkaa raporttisivun taulukkoa niin, että sanalliselle palautteelle tulee leveämpi sarake. Projektiryhmä muokkaa myös raporttisivun mobiiliversion ulkoasua niin, että raporttisivun kirjaukset ovat tiiviimmin näkyvissä.

Projektiryhmä muokkaa yhteenvetosivun pylväskuvaajan niin, että pylväiden väliin jää nykyistä enemmän tilaa. Piirakka- ja pylväskaavioihin tulee myös lisätä näkyviin kirjausten prosenttiosuudet. Yhteenvedon tallennusominaisuuteen tulee tehdä kieliasumuutoksia.

**7. Ominaisuuksien jatkokehityksestä sopiminen**

Lappalainen jakoi Lyyralle ja Heikinaro-Johanssonille listauksen vaatimuksista, joita projektiryhmä ei toteuta. Lyyra ja Heikinaro-Johansson käyvät listauksen läpi ja miettivät jätetäänkö kaikki toteuttamatta jätetyt vaatimukset jatkokehitykseen.

Santanen antoi Puumalalle korjausehdotuksia vaatimusmäärittelyn raportointiin. Santanen ehdotti, että valmiit vaatimukset johdetaan hyväksytty-tilaan.

**Päätökset:**

* Valmiit vaatimukset johdetaan hyväksytty-tilaan.

**8. Muut esille tulevat asiat**

Lappalainen kysyi, kuinka monta CD:tä tulee polttaa projektin materiaaleista. Projektiorganisaatio päätti, että kolme CD:tä on tarpeeksi.

Santanen kysyi tilaajan edustajilta, haluavatko he Moveatis 1.0 version talteen. Tilaajan edustajat päättivät, että Moveatis 1.0 voi olla tallessa, mutta sen ei tarvitse olla näkyvillä.

Projektiryhmä miettii, kuka projektin jäsenistä osallistuu sovellusprojektia käsittelevään videoon. Projektiryhmän jäsenet täyttävät myös seuraavaan palaveriin haastattelut, joita käytetään sovellusprojektia käsittelevään artikkeliin.

Lappalainen kysyi tilaajan edustajilta, voisivatko he kirjoittaa projektitodistukset projektiryhmän jäsenille. Lyyra lupasi kirjoittaa projektitodistukset. Santanen lähettää Lyyralle projektitodistuksen pohjan, jonka mukaan todistus voidaan kirjoittaa.

Santanen antoi Lappalaiselle palautetta käytettävyys- ja järjestelmätestausraporteista. Lappalainen korjaa testausraportit ja lähettää ne koko projektiorganisaatiolle.

Santanen kehotti myös projektiryhmää keskustelemaan, kuka ryhmän jäsenistä jäisi sovelluksen ylläpitäjäksi ja ylläpidon palkkiosta.

**Päätökset:**

* Projektiryhmä polttaa projektin materiaaleista kolme CD:tä.
* Moveatis 1.0 -versio pidetään tallessa, mutta ei näkyvillä.

**9. Läsnäolijoille sovitut toimenpiteet**

Nelli Lyyralle ja Pilvikki Heikinaro-Johanssonille sovittiin seuraavat toimenpiteet:

* Miettivät tekstit etusivulle, analysointityypin valintasivulle ja infosivulle.
* Käyvät vaatimuslistauksen läpi ja miettivät, sovitaanko toteuttamatta jätetyt vaatimukset jatkokehitykseen.
* Kirjoittavat projektitodistukset projektin jäsenille.

Nelli Lyyralle sovittiin seuraavat toimenpiteet:

* Kirjoittaa ja lähettää projektiryhmälle analysointityypin valintasivun englanninkieliset tekstit.
* Kirjoittaa ja lähettää projektiryhmälle sovelluksen käyttöohjeet.

Lappalaiselle sovittiin seuraavat toimenpiteet:

* Korjaa testausraportit.
* Lähettää projektiorganisaatiolle valmiit testausraportit.

Projektiryhmälle sovittiin seuraavat toimenpiteet:

* Projektiryhmä muokkaa etusivun tekstiä.
* Projektiryhmä muokkaa raporttisivun ulkoasua.
* Projektiryhmä muokkaa yhteenvetosivun pylväskuvaajaa.
* Projektiryhmä tekee yhteenvetosivun tallennusominaisuuteen kieliasumuutoksia.
* Projektiryhmä täydentää Lyyran kirjoittamia käyttöohjeita.
* Projektiryhmä miettii, kuka projektiryhmän jäsenistä osallistuu sovellusprojektia käsittelevään videoon.
* Projektiryhmän jäsenet täyttävät haastattelun sovellusprojektia käsittelevään artikkeliin.
* Projektiryhmä lähettää ilmoituksen projektiorganisaation sähköpostilistalle, kun sovellusta voi koekäyttää.
* Projektiryhmä miettii kuka jää Moveatis-sovelluksen ylläpitäjäksi ja ylläpidon palkkiosta.

Puumalalle sovittiin seuraavat toimenpiteet:

* Korjaa vaatimusmäärittelyn.
* Lähettää projektiorganisaatiolle linkin vaatimusmäärittelyyn.

Santaselle sovittiin seuraavat toimenpiteet:

* Koekäyttää Moveatis-sovellusta.
* Lähettää Lyyralle projektitodistuksen pohjan.

**10. Seuraavan palaverin aika ja paikka**

Seuraava palaveri sovittiin perjantaille 21.5.2019 klo 9:00. Lappalainen varaa palaveria varten Agoralta kokoushuoneen Ag C418.1.

**11. Kokouksen päättäminen**

Puheenjohtaja päätti palaverin.

**Käsitellyt ja jaetut materiaalit**

* Tilakatsaus käytiin läpi valkokankaalta.
* Käyttöliittymänäkymät käytiin läpi valkokankaalta.
* Vaatimuslistaus jaettiin Lyyralle ja Heikinaro-Johanssonille paperilla.
* Projektiorganisaatiolle jaettiin kysely paperilla.